અમદાવાદ શહેરમાં 2,640 કિમીનું રોડ નેટવર્ક છે. હવે આ આંકડા સાથે જો શહેરને ફરી હરિયાળનું બનાવવું હોય તો કોઈ એક વ્યક્તિ પણ પોતાના માટે રુ.5.56 લાખની જાણિતી કાર ખરીદવાના બદલે વન વિભાગ પાસેથી લિમડાના ઝાડના રોપા ખરીદે તો તેટલા રુપિયામાં લગભગ 72,800 રોપા આવે જેને માવજત પૂર્વક રોડની બંને તરફ વાવવામાં આવે તો શહેરના 109.14 કિમી રોડ પર ગ્રીન કવર મળી શકે છે. આ જ રીતે અમદાવાદ કોર્પોરેશન દરવર્ષે 1 કિમી લંબાઈના રોડ પાછળ 1.8 કરોડ રુપિયા ખર્ચે છે. તેટલા જ પૈસાથી 24 લાખ વૃક્ષના રોપા આવી શકે છે જેને વાવવાથી શહેરના તમામ રોડ પર બંને તરફ ગ્રીન કવર મળી શકે છે.